1921 isch s benoochbarte Warmbach uf eigne Wunsch aa Nollinge aagliidret worre, doodurch isch d Bevölcherig noo emool um über 500 aagsprunge. Am 7. Oktober 1922 het Nollinge mit syni Ortsdeil Badisch-Rhyfälde un Warmbach schliessli d Stadträcht erhalte, dr Sitz vo dr Verwaltig isch scho 1920 vumene ortsfremde [4] Bürgermeischter uf Rhyfälde verlegt worre gsi. Bi dr Erhebig zur Stadt het mer sich gege heftige Wiiderstand vo de Nollinger (24 Nollinger Gegestimme gege 45 Rhyfälder Stimme) für de Name "Rheinfelden (Baden)" entschide.